kardosdrur/scandi-wiki huggingface dataset:
Parkdiplom

Parkdiplom er en uddannelsen hvis  fulde navn er Teknologisk diplomuddannelse i parkvirksomhed, og den foregår på Skovskolen, Københavns Universitet.

Uddannelsen har fokus på parkteknisk styring og samarbejde ved anlæg og drift af parker, idrætsanlæg, kirkegårde, trafikanlæg, naturområder osv. Anlæg dækker især etablering ved nyanlæg, og større tiltag ved forandring eller renovering. Drift omfatter de efterfølgende opgaver for at opretholde og videreudvikle standard ved nyanlæg.

Parkdiplom er en fleksibel efteruddannelse, som kan kombineres med et fuldtidsjob.

Skovskolen er en del af Institut for Geovidenskab og Naturforvaltning på Københavns Universitet.

Eksterne kilder/henvisninger 
 Hjemmeside for uddannelsen til parkdiplom
 Skovskolens hjemmeside
 Hjemmeside for Institut for Geovidenskab og Naturforvaltning
Erhvervsuddannelser i Danmark
Skov- og naturtekniker

Skov- og naturteknikeruddannelsen er en erhvervsuddannelse, som giver grundlæggende viden om skov og natur. Man kan specialisere sig som skov- og naturplejer, biotop- og vildtplejer, arborist (professionel træklatrer) eller maskinfører.

Uddannelsen giver viden om at plante, passe og pleje træer. Og man lærer at planlægge arbejdet og vedligeholde motorsaven og andre redskaber, så man kan fælde træer på en sikker måde. Viden om biologi, økologi, miljø og naturnær skovdyrkning giver desuden forståelse for skovens følsomme økosystem.

Uddannelsen foregår på Skovskolen i hhv. Nødebo (Nordsjælland) og Auning på Djursland.

Eksterne kilder/henvisninger 
 Hjemmeside for uddannelsen til skov- og naturtekniker 
 Skovskolens hjemmeside
 Hjemmeside for Institut for Geovidenskab og Naturforvaltning
Erhvervsuddannelser i Danmark
Hoteller i London

Der er ingen officiel oversigt over hoteller i London, men det antages, at antallet af hotelværelser i Greater London i 2010 var 123.000. Hotelmarkedet blevet forstyrret af Airbnb og lignende netmarkedspladser. Ifølge tal fra 1912, da London bød på værtskabet af sommer-OL, var der 70.000 3 til 5-stjernede hotelværelser inden for 10 km af Central London i 2003. Særligt antallet af hotelværelser i City of London var vokset, mens antallet i Kensington og Chelsea var faldet fra 1981. 

Der er flere kategorier af hoteller:
 Traditionelle grand hoteller som Ritz, Savoy og Dorchester
 Nyere ombygninger af store kontorbygninger fra 1800- og 1900-tallet som One Aldwych og  Renaissance Chancery Court
 Townhouse-hoteller
 Moderne opførte hoteller i større kæder
 Moderne boutique hoteller

Liste over 5-stjernede hoteller i London 

Der er ingen officiel rangering af hoteller. De mest almindelige ratings er AA (tidligere også RAC) og English Tourist Board. ETB har for nylig ændret deres kriterier til at matche dem AA har for at give bedre konsistens. Mange hoteller er dog fortsat ratet af dem selv.

Referencer 

Bygninger, konstruktioner og anlæg i London
Hoteller i England
Lister over bygninger, konstruktioner og anlæg
Sofie Kruuse

Sofie Kruuse (6. oktober 1976) er en dansk danser, som er kendt fra Vild med dans. Hun er tidligere danmarksmester i latindans.

Vild med dans 
I sin første sæson af Vild med dans dansede hun med fodboldlegenden Allan Simonsen, og fik en tredjeplads. Parret fik en del medieomtale, fordi mange mente af Allan Simonsen udelukkende røg videre på grund af kultstatus, og ikke hans evner som danser. 

I den efterfølgende sæson af programmet, dansede hun med elitegymnasten Helge Vammen, hvor parret endte på en 6. plads. 
I sin tredje sæson af Vild med dans, dannede hun par med pizzakongen Gorm Wisweh, med hvem hun endte på en 9. plads.
I sæson 14 af programmet deltog hun med skuespilleren Lucas Hansen, med hvem hun kom ind på en 10. plads. I sæson 15 dansede hun med håndboldspilleren Lars Christiansen.

Privat 
Kruuse er gift med René Brix og parret har børn sammen.

Referencer 

Dansere fra Danmark
Professionelle dansere i Vild med dans
Tiende Doktor

Den tiende Doktor er en inkarnation af Doctor Who i den britiske science fictionserie af samme navn. Han blev spillet af den skotske skuespiller David Tennant i 3 sæsoner og ni specials. Som tidligere inkarnationer af Doktoren har karakteren også optrådt i andre Doctor Who spin-offs. I programmets narrativ er Doktoren er en århundreder gammel Time Lord alien fra planeten Gallifrey som rejser i tiden i sin TARDIS, ofte med en ledsager. Når Doktoren bliver dødeligt såret og ikke kan komme sig, regenererer hans krop; derved bliver hans fysiske udseende og personlighed ændret, og en ny skuespiller kan overtage rollen. Tennats portrættering er en udadvendt, karismatisk og charmerende eventyrer, hvis afslappede attitude hurtigt kan vende til voldsomt raseri, hvis han bliver provokeret. Inden Tennant havde Christopher Eccleston rollen som den niende Doktor, og Matt Smith efterfulgte ham som den ellevte doktor.

Denne inkarnations ledsagere inkluderer butiksassistenten fra arbejderklassen Rose Tyler (Billie Piper), den medicinstuderende Martha Jones (Freema Agyeman) og den fyrige vikar Donna Noble (Catherine Tate). Han ender med at skilles med dem alle i slutningen af 2008-sæsonens sidste afsnit, "Journey's End", hvorefter han forsøger at rejse alene i 2008–2010 specials før han igen får en ledsager i form af Donna Nobles bedstefar Wilfred Mott under sit sidste eventyr, The End of Time.

Tennants protrættering var ekstremt populær blandt fans af serien, og BBC overvejede at stoppe serien i 2010, fordi man var bange for at serien ville blive en fiasko uden ham. I november 2013 blev Tennants Doktor stemt ind som "Storbritanniens yndlings-Doctor" i en afstemning i Radio Times.

Referencer 

Doctor Who
Fiktive personer
Chauvinisme

Chauvinisme betegner en overdreven nationalisme, dvs. en holdning, der er præget af for høje tanker om den gruppe mennesker (eksempelvis nation), man selv tilhører, og tilsvarende ringeagt for andre mennesker udenfor gruppen.

Etymologi 

Udtrykket er angiveligt et eponym (ord dannet ud fra et personnavn), idet det er opkaldt efter Nicolas Chauvin, en ekstremt nationalistisk rekrut i den franske kejser Napoleon 1.s hær. Personen optræder i lystspillet "La Cocarde Tricolore" fra 1831 af brødrene Cogniard. Det er dog ikke påvist, at Chauvin har eksisteret - muligvis er han en fiktiv person.

Fra oprindelig at være blevet brugt om nationalchauvinisme har udtrykket bredt sig til at udtrykke overdreven selvfølelse på andre områder, f.eks. kønspolitik, som det er eksemplificeret i udtrykket "mandschauvinisme".

Kilder 

Nationalisme
Forskelsbehandling
11. etape af Tour de France 2018

11. etape af Tour de France 2018 gik fra Albertville til La Rosière 18. juli 2018.

Geraint Thomas vandt etapen og overtog samtidig den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

11
Bear Inn

The Bear Inn (eller blot "The Bear") er en af de ældste pubs i Oxford, England, der kan dateres tilbage til 1242. Den nuværende bygning er fra 1600-tallet og den ligger på hjørnet Alfred Street og Blue Boar Street, overfor Bear Lane i Oxford centrum, umiddelbart nord for Christ Church.

Referencer

Eksterne henvisninger 
 The Bear Inn website
 Pathe News footage of The Bear from 1953
 Pathe News footage of The Bear from 1955

Bygninger, konstruktioner og anlæg i England
Oxford
Etableret i 1242
Pubber i Storbritannien
Battle of the Nations

Battle of the Nations er en international historisk kampkonkurrence, der blev afholdt første gang i 2009 i Kharkiv, Ukraine. og har siden været afholdt rundt om i Europa mellem april-maj, hvert år siden.

Det er en fuld-kontakt sport, hvor der anvendes metalvåben og en standardiseret liste af regler. Landshold konkurrerer i adskillige standardturneringer, som alle inkluderer fuld kontakt.

Hold fra op til 33 lande har deltaget i turneringerne.

Værtsbyer 
 2010, Khotyn fæstning i Tjernivtsi oblast, Ukraine
 2011, Khotyn fæstning, i Tjernivtsi oblast, Ukraine
 2012 i Warsawa, Polen
 2013 Aigues-Mortes, in Gard, France
 2014 i Trogir, Kroatien
 2015 Petrin, i Prag, Tjekkiet
 2016 Petrin, i Prag, Tjekkiet
 2017 La Monumental, i Barcelona, Spanien 
 2018 Santa Severa, i Rom, Italien
 2019 Smederevo fæstning, i Smederevo, Serbien

Referencer

Eksterne henvisninger 
 http://botn.info/ Battle of the Nations official site
 https://www.youtube.com/user/battleofthenations Official YouTube channel
 http://www.CombatMedieval.com/ French national Team site
 http://www.battleofthenations.com.au/  Australian national Team site
 http://www.bnfest.co.il/ Israel national team site
 http://www.battleofthenations.us//  United States national team site
 https://web.archive.org/web/20130403073507/http://www.botnnz.org/ New Zealand national team site
 http://www.ostduquebec.com/  Quebec National team web site
 https://web.archive.org/web/20130522010359/http://hmb-luxembourg.net/ Luxembourg National team web site
 http://battleofthenations.org/ United Kingdom team web site
 https://web.archive.org/web/20121204065806/http://middleagestoday.com/en/node/818

Reenactment
12. etape af Tour de France 2018

12. etape af Tour de France 2018 gik fra Bourg-Saint-Maurice til L'Alpe d'Huez 19. juli 2018.

Geraint Thomas vandt sin anden etapesejr i træk og forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

12
Nederlandske premierministre

Dette er en liste over nederlandske premierministre. Nederlandenes nuværende premierminister er Mark Rutte, som er medlem af Folkepartiet for Frihed og Demokrati (VVD). Mark Rutte blev premierminister 14. oktober 2010.

Premierministre (siden 1848)
Dorchester Hotel

The Dorchester er et femstjernet luksushotel på Park Lane og Deanery Street i London øst for Hyde Park. Det er et af verdens mest prestigefyldte og dyre hoteller. The Dorchester åbnede 18. April 1931 og har bevaret møbler og indretning fra 1930'erne.

I hele historien har hotellet været tæt associeret med rige og berømte personer. I 1930'erne blev det kendt  stedet for adskillige forfattere og kunstnere som digteren Cecil Day-Lewis, romanforfatteren Somerset Maugham og maleren sir Alfred Munnings. Det har beholdt anseelsen til litterære forsamlinger som "Foyles Literary Luncheons", som stadig afholdes på hotellet. Under anden verdenskrig gav konstruktionen hotellet ry som en af Londons sikreste bygninger, og det blev brugt til både politiske og militære formål. Dronning Elizabeth 2. af Storbritannien kom på The Dorchester som prinsesse dagen inden, hun annoncerede sin forlovelse med prins Philip den 10. juli 1947. Hotellet er siden blevet særlig populært blandt filmskuespillere, modeller og rockstjerne, og Elizabeth Taylor og Richard Burton boede ofte på hotellet i 1960'erne og 1970'erne. I januar 1981 blev hotellet en listed building af anden grad, og det blev købt af sultanen af Brunei i 1985. Det tilhører Dorchester Collection, som ejes af Brunei Investment Agency (BIA), der er en gren af Bruneis finansministerie.

I 1950'erne udførte designeren Oliver Messel en række ændringer af hotellets interiør. Mellem 1988 og 1990 blev hotellet fuldstændigt renoveret for omkring $100 mio. af Bob Lush fra Richmond Design Group.

I dag har The Dorchester fem restauranter: The Grill, Alain Ducasse, The Spatisserie, The Promenade, and China Tang. Alain Ducasses restaurant er en af Storbritannien 3-stjernede Michelinrestauranter. Afternoon tea, der er blevet serveret siden grundlæggelsen, serveres alle ugens dage kl. 17 på The Promenade og Spatisserie. Harry Craddock, en kendt bartender fra 1930'erne, opfandt cocktailen "Dorchester of London" i Dorchester Bar. Det store platantræ i hotellets forhave blev listet som et Great Trees of London af London Tree Forum og Countryside Commission i 1997.

Se også 
 Hoteller i London

Referencer

Litteratur

Eksterne henvisninger 

 

Hoteller i England
Bygninger, konstruktioner og anlæg i London
Etableret i 1931
Laghouat (provins)

Laghouat () er en af Algeriets 48 provinser. Administrationscenteret er Laghouat.

Eksterne henvisninger 
 

Provinser i Algeriet
Udflugten

Picnic at Hanging Rock (dansk: Udflugten) er en australsk dramafilm fra 1975, instrueret af Peter Weir. Filmens manuskript er baseret på romanen med samme navn fra 1967, skrevet af Joan Lindsay. I hovedrollerne ses Vivean Gray, Dominic Guard, Anne-Louise Lambert, Helen Morse og Rachel Roberts.

Handling 
Filmen fortæller om nogle skolepiger og en af deres lærere, der på mystisk vis forsvinder fra det eksklusive Appleyard College under en picnic på Hanging Rock, ved Mount Macedon. En solbeskinnet lørdag eftermiddag på Valentinsdag, den 14. februar 1900, forlader nogle af deltagerne resten af gruppen og klatrer højere op på bjerget, og de fleste af dem ses aldrig mere. Filmen behandler også den virkning, som begivenheden efterfølgende fik på det lokale samfund i delstaten Victoria, i Australien.

Om filmen 
Filmen er udgivet på DVD, også i en "Directors Cut"-version, hvor Weirhar forkortede den oprindelige film på cirka 115 minutter til omkring 108 minutter.

Musik 
Musikken i filmen spilles overvejende af Gheorghe Zamfir: Doina Sus Pe Culmea Dealului. Desuden anvendes uddrag af Ludvig van Beethovens klaverkoncert nr. 5 (Kejserkoncerten) (Adagio un poco mosso).

Rolleliste 

 Anne-Louise Lambert - Miranda St. Clair
 Rachel Roberts - Mrs. Appleyard
 Dominic Guard - Michael Fitzhubert
 Helen Morse - Mlle. de Poitiers
 Margaret Nelson - Sara Waybourne
 John Jarratt - Albert Crundall
 Wyn Roberts - Sgt. Bumpher
 Karen Robson - Irma Leopold
 Christine Schuler - Edith Horton
 Jane Vallis - Marion Quade
 Vivean Gray - Miss McCraw
 Martin Vaughan - Ben Hussey
 Kirsty Child - Miss Lumley
 Jacki Weaver - Minnie
 Frank Gunnell - Mr. Whitehead
 Tony Llewellyn-Jones - Tom
 John Fegan - Doc. McKenzie
 Kay Taylor - Mrs. Bumpher
 Peter Collingwood - Col. Fitzhubert
 Garry McDonald - Const. Jones
 Olga Dickie - Mrs. Fitzhubert
 Jenny Lovell - Blanche

Eksterne henvisninger 
 
 Picnic at Hanging Rock

Engelsksprogede film
Film fra 1975
Film fra Australien
Øster Velling-Helstrup-Grensten Landkommune

Øster Velling-Helstrup-Grensten Landkommune var en sognekommune i det oprindelige Viborg Amt, der blev oprettet i 1842 og nedlagt med Kommunalreformen i 1970. 

I 1970–2006 var de tre sogne en del af Langå Kommune i den nydannede Århus Amt. Siden Strukturreformen i 2007 tilhører sognene den nydannede Randers Kommune i Region Midtjylland.

De tre sogne ligger i Middelsom Herred.

Øster Velling-Helstrup-Grensten Pastorat 
De tre sogne tilhører Øster Velling-Helstrup-Grensten Pastorat .

Kilder 
Danske landkommuner 1842–1970, Udgivet af Landsarkivet for Nørrejylland, Viborg, 1976 .

Noter 

Kommuner i Viborg Amt (før 1970)
13. etape af Tour de France 2018

13. etape af Tour de France 2018 gik fra Le Bourg-d'Oisans til Valence 20. juli 2018.

Peter Sagan vandt etapen, mens Geraint Thomas forsvarede den gule førertrøje.

Etaperesultater

Samlet efter etapen

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Referencer

Eksterne henvisninger 
 

13
St. Pancras Renaissance London Hotel

St. Pancras Renaissance London Hotel er et hotel i London, England, der er indrettet i den forreste del af St Pancras Station. Det åbnede i 2011 og dækker en stor del af det tidligere Midland Grand Hotel, som blev designet af George Gilbert Scott. Det åbnede i 1873 og det lukkede igen i 1935. Bygningen som helhed inklusive lejligheder er kendt som St Pancras Chambers, og mellem 1935 og 1980'erne blev det brugt som kontorer til jernbanen. Klokketårnet er 82 m højt, og halvdelen af højde bruges til værelser og lignende.

Det øvre dele af den oprindelige bygning blev ombygget mellem 2005 og 2011 til lejligheder af Manhattan Loft Corporation.

Se også 
 Hoteller i London

Referencer

Eksterne henvisninger 

 Official site of the St. Pancras Renaissance London Hotel
 Official site of the St Pancras Chambers by Manhattan Loft Corporation
 Photos of the hotel before the revamp on Urban75

Hoteller i England
Bygninger, konstruktioner og anlæg i London
Etableret i 2011
Moss Bros Group

Moss Bros Group PLC er et public limited company, der blev etableret i 1851 af Moses Moss i Covent Garden i London i Storbritannien. Det er et af Storbritanniens mest populære herreekviperingshandlere og er specialiseret i salg og udlejning af formelt tøj som jakkesæt. Virksomheden har over 150 butikker fordelt over hele Storbritannien. Den er registreret på London Stock Exchange og er en del af FTSE Fledgling Index.

Referencer

Eksterne henvisninger 
 
Official website 

Beklædningsvirksomheder fra Storbritannien
Tøjmærker
Etableret i 1851
Rolls-Royce Phantom VI

Rolls-Royce Phantom VI er den sjette generation af luksussedanen Rolls-Royce Phantom, der blev produceret 1968 til 1990. Fra 1968 til 1973 blev bilen produceret Rolls-Royce Ltd og fra 1973 til 1990 af Rolls-Royce Motors. Den er baseret på Phantom V, og blev hovedsageligt fremstillet som limousiner samt landauer.

6
Varner-Gruppen

Varner-Gruppen AS er en tekstilvirksomhed i Norge med omkring 500 butikker rundt om i landet, inklusive Bik Bok, Carlings, Volt, Cubus, Dressmann, Solo, Urban, Vivikes, Wearhouse, Levi's Store og WOW. Butikkerne ligger i hele Skandinavien, Finland, Baltikum, Tyskland og Polen. Gruppen har over 1.100 butikker i alt.

Historie 
Varner-Gruppen blev grundlagt af Frank Varner i 1962, hvor han åbnede sin først ebutik. Fem år senere etablerede han Dressmann-kæden. I 1985 begyndte gruppen også at producere dametøj med etableringen af Carlings. Dette blev fulgt op med købet af Cubus (1989), Bik Bok (1991) og Vivikes (1994). 

I slutningen af 2000'erne åbnede Varner gennemsnitligt 80 butikker om året. Virksomheden er siden blevet overtaget af grundlæggeren Frank Varners børn Marius Varner, Petter Varner og Joakim Varner. Det er et privatejet firma og er ikke børsnoteret.

Detailvirksomheder fra Norge
Etableret i 1962
Beklædningsvirksomheder fra Norge
Boomwhacker

Boomwhacker er et let, hult, farvekodet plastikrør, der er tunet til forskellige toner ved at have forskellige længder. Det bruges som musikinstrument i percussionfamilien. De blev produceret første gang af Craig Ramsell i 1995. Han virksomhed, Whacky Music, har siden solgt mere end 4 millioner eneheder.

Referencer

Eksterne henvisnigner 

Boomwhackers Facebook Page
Official Boomwhackers Website
Video introduction to Boomwhackers
The one-minute Boomwhacker piece
Beats for a Cause
Performance of Bach’s Prelude No. 1 using only Boomwhackers

Percussion
Crombie (tøjmærke)

J&J Crombie Ltd. er en britisk modevirksomhed, der producerer luksustøj og accessories under Crombie-brandet. Crombie er mest berømt for frakker – så meget at ordet "Crombie" bruges af andre virksomheder til at beskrive overfrakker i Crombies berømte trekvartlange stil , selvom virksomheden har brugt juridiske midler til at forhindre, at dens varemærker bliver krænket.

Referencer

Eksterne henvisninger 
 Official Crombie website
 Website of Crombie parent group 

Beklædningsvirksomheder fra Storbritannien
Tøjmærker
Etableret i 1805
Den Store Havfrue

Den Store Havfrue er en 14 ton og 4 meter høj skulptur, bestilt af Peter Bech, udført i Kina i kinesisk granit. Den blev i 2006 rejst over for skulpturen Isbjørn med unger på Langeliniekajen. I 2018 blev skulpturen flyttet til Dragør Fort.

Kilder/referencer

Eksterne henvisninger 
 Den veldrejede havfrue fra Langelinie er blevet sat på porten, b.dk, 4. juni 2018 

Skulpturer i Danmark
Monumenter i København
Boris Godunov (opera)

Boris Godunov er en opera af Modest Musorgskij løst baseret på den russiske zar Boris Godunovs liv. Værket blev komponeret mellem 1868 og 1873 i St. Petersborg og er Musorgskijs eneste færdiggjorte opera. Operaen anses som Musorgskijs mesterværk.

Musorgskij skrev første version i årene 1868–1870. Versionen, som var på fire akter og syv scener, blev forkastet af teaterledelsen i St. Petersborg. På baggrund af musikkens usædvanlige ekspressivitet, en nymodens “klodset” instrumentering og fravær af musikalsk form, vurderede de den som amatøragtig. De efterlyste også en ledende kvinderolle.

I 1872 færdiggjorde Musorgskij den version, der er mest kendt. De største ændringer er en prolog og tre nye scener, som gav plads for rollen Marina Mniszech. Denne version blev uropført den 27. januar (juliansk kalender) 1874 i Mariinskij-teateret i St. Petersborg. Etter 25 opførsler blev den taget af plakaten, af politiske grunde.

Musorgskij skrev selv librettoen, som han baserede på motiver fra Pusjkins skuespill Boris Godunov og på kilder som Det russiske riges historie af Nikolaj Karamzin (1816-29) og Ivan Tsjudjakovs Middelalderens Rusland (1867).

Litteratur 
 Brown, D. Abraham, G., "Mikhail Glinka" and "Modest Musorgsky" in The New Grove: Russian Masters 1, New York: W. W. Norton & Co. (1986)
 Calvocoressi, M.D., Abraham, G., Mussorgsky, 'Master Musicians' Series, London: J.M.Dent & Sons, Ltd., 1974
 Rolf Fath: Reclams Opernführer. Stuttgart 2002 .
 David Lloyd-Jones: Zum Schicksal der Boris-Komposition. I Heinz-Klaus Metzger, Rainer Riehn (red.): Modest Musorgskij – Aspekte des Opernwerks i Musik-Konzepte 21. Forlaget edition text + kritik, München 1981, , s. 45–68.
 Clemens Wolthens: Oper und Operette Wien, Tosa 1967.
 András Batta (med Sigrid Neef og Matthias Heilmann): Opera - Komponisten, Werke, Interpreten, forlaget h.f. ullmann

Noter

Eksterne henvisninger 

 
 Opslag Boris Godunov  på operaen.de 
 Liste over opsætninger af Boris Godunov siden 2000 på operabase.com

Operaer på russisk
Aleksandr Pusjkin
Cerveteri

Cerveteri er en italiensk by og kommune i provinsen Viterbo i regionen Lazio, som var en etruskisk storby, kendt i dag især for den store etruskiske nekropolis Banditaccia, som blev optaget på UNESCO verdensarvsliste i 2004 sammen med Tarquinias etruskiske gravsteder. Storbyen Cisra/Caere var en del af den Etruskiske Liga og var på sit højdepunkt i år 600 fvt. beboet af mellem 25000-40000 indbyggere.. Byen er i dag desuden DOC vinsområde, kendt som Cerveteri DOC.

Bynavn 

Byens etruskiske navn var Cisra eller Caisra , de antikke romere kaldte byen Caere, de antikke grækere kendte den Agylla (Άγυλλα) og fønikerne kendte den som Kyšryʼ. Det italienske navn Cervetari stammer fra Caere Vetus, som den gamle bydel blev kaldt i det 13. århundrede for at skelne den fra den nyere bydel Caere Novum, som i dag udgør den moderne, beboede by Caere.

Ærkologiske fund 
Den antikke, etruskiske by var større end den moderne by i dag. Der var mindst 6 templer i byen, hvoraf to er udgravede i dag (et af disse templer var tilegnet gudinden Hera). Nekropolis og oldtidsbyens rester er så store, at de kun er delvist udgravede i dag og udgravningerne fortsætter. Nekropolis Banditaccia dækker cirka 400 hektar, hvoraf 10 ha kan blive set af besøgende, og indeholder cirka 1000 grave, hvoraf de store familiegrave af typen tumulus, og små simple grave. Et af de mest berømte grave er den store krypt, kaldt for Reliefernes Krypt (Tomba dei Rilievi), tilhørende den etruskiske familie Matuna, hvor væggene er dækket af bemalede relieffer af hverdagsredskaber.
 
Et af de mest kendte fund fra Cerveteri er den etruskiske sarkofag af terrakotta ler fra år 600 fvt, udformet som et halvt liggende, halvt siddende ægtepar, kaldt for Ægteparrets Sarkofag (Sarcofago degli Sposi eller Sarcophagus of the Spouses).

Kildehenvisninger

Eksterne henvisninger 
 Etruscan Necropolises of Cerveteri and Tarquinia på whc.unesco.org

Verdensarvsområder i Italien
Oldtidsbyer
Byer i Lazio
Provinsen Rom